ઔરંગઝેબના અમલ દરમ્યાન ઈ.સ. ૧૬૭૩ માં વિજાપુર , કડી અને પાટણ પરગણાંમાંથી એકવીસ ગામો અલગ કરી વિસનગર પરગણાને વિશાળ બનાવ્યું અને વિસનગરને નવું ઇસ્લામી નામ "રસુલાબાદ" આપવામાં આવ્યું. પરંતુ તે બહુ ચાલ્યું નહિ અને ફરીથી "કસ્બ એ બિસલનગર" નામે ઓળખાવા લાગ્યું . જો કે તેનું સિમાવર્તી મહત્વ વધ્યું તેથી ઔરંગઝેબે અહી એક કિલ્લો બંધાવ્યો. ઈ.સ. ૧૬૭૯ માં ઔરંગઝેબે મેવાડ પર આક્રમણ કરતાં તેને બીજે મોરચે વાળવા ત્યાંના રાણા રાજસિંહના યુવરાજ ભીમસિંહે વિસનગર પર પ્રતિઆ ક્રમણ કરી તેને તારાજ કર્યું